Yasin Malik

Si Yasin Malik (namundag 3 Abril 1966) sarong separatistang Kashmiri asin dating militanteng lider na nagtutulod kan pagsuway kan Kashmir magkasi pareho sa Indya asin Pakistan. Siya an pamayo kan Jammu Kashmir Liberation Front, na dati naguusol kan armadong pakikibaka sa Kashmir Valley.: "In early 1990 a group of young men in the Kashmir Valley launched a guerrilla revolt against Indian rule under the banner of a movement calling itself the Jammu and Kashmir Liberation Front (JKLF)." Si Malik pigrenunsya an kadahasan kan 1994 asin pigadoptar an matuninong na paagi ngani matawan resolusyon an Siriplingan sa Kashmir. Kan Mayo 2022, si Malik nag'ako na kan kasa'lan na pakikisapakat kriminal  asin pakikibakang armado laban sa estado, asin siya nasentensyahan nin lawig-buhay sa preso.

Kaamayi kan buhay
Si Yasin Malik namundag kan 3 Abril 1966 sa may mahi'bog na populasyon nin Maisuma lokalidad nin Srinagar.

Sabi ni Malik na kan aki pa siya, saiya nang nasaksihan an kadahasan sa kalye ginigiribo kan mga pwersa seguridad kan estado. Kan 1980, pakasaksi niya kan burulyada sa pag'ultan kan army asin mga drayber sa taksi, saiya nagin sarong rebelde. Siya nagtugdas nin sarong partido, an Tala Party, na nagtugdas nin rebolusyunaryong  prentera, na nagpapaimprinta asin nagpapalakop nin mga materyal politikal asin nagkakawsa nin mga kariribokan. An saiyang grupo nagngata'na ribokon an 1983 cricket match with West Indies duman sa Sher-i-Kashmir Stadium,India v West Indies, Srinagar 1983-84 pagbulabog kan Komperensya Nasyonal na pagtiripon sa Srinagar asin pagprotesta kan si ehekusyon ni Maqbool Bhat. Si Malik inaresto asin kinulong sa preso nin apat na bulan.

Kan siya napaluwas sa preso kan 1986, an Tala Party binago an pangaran sa Islamic Students League (ISL), na si Malik an sekretaryo heneral. An ISL nagin makusog na hiron. Sa mga myembro kaini yaon si Ashfaq Majeed Wani, Javed Mir asin Abdul Hameed Sheikh.https://m.economictimes.com/news/politics-and-nation/life-comes-full-circle-for-yasin-malik/amp_articleshow/91794057.cms. Kinua 05-27-22

 Padagos na pagbasa 



 Panluwas na takod 
JKLF na Websityo

Toltolan

Kategorya:Mga separatistang lider na Kashmiri
Kategorya:Mga Kashmiri'ng Muslim
Kategorya:Mga politiko sa Jammu asin Kashmir
Kategorya: Mga 1963 na kamundagan
Kategorya: Mga myembro kan Jammu Kashmir Liberation Front
Kategorya:Mga taga Srinagar
Kategorya:Mga militanteng Kashmiri
Kategorya:Mga aktibistang Kashmiri para sa independensya